# Edward Charles Pickering

### Iz Wikipedije, proste enciklopedije

Edward Charles Pickering, ameriški astronom in fizik, * 19. julij 1846, Boston, Massachusetts, ZDA, † 3. februar 1919, Cambridge, Massachusetts.

Tudi njegov mlajši brat William je bil astronom.

Pickering velja poleg Hermanna Carla Vogela za odkritelja prvih spektroskopskih dvojnih zvezd. Napisal je delo v dveh delih Elementi fizikalnih postopkov (Elements of Physical Manipulations) (1873-76).

Bil je direktor Observatorija Harvardovega kolidža (Harvard College Observatory), kjer je naredil velik korak pri raziskovanju zvezdnih spektrov s pomočjo fotografije. Izvršil je zelo veliko število fotometričnih in spektroskopskih opazovanj. Iznašel je posebno vrsto fotometra. Z meridianskim fotometrom, ki ga je tudi sam iznašel so pod njegovim vodstvom določili navidezne sije več kot 45.000 zvezdam. Njegova opazovanja (vidna in fotografska) so dragoceno gradivo za zvezdno statistiko, še posebej pri spremenljivkah.

Pri njem je delalo več odličnih astronomk, med njimi Annie Jump Cannon, Henrietta Swan Leavitt in Antonia Maury. Njegove sodelavke, ki so v znanstveni srenji dobile naziv »Pickeringov harem« so na tem observatoriju prispevale več zelo pomembnih odkritij.

Leta 1901 je z Annie Jump Cannonovo izdelal novo spektralno razvrstitev zvezd.

Pod njegovim vodstvom so leta 1918 objavili Spominski katalog Henryja Draperja (Henry Draper Memorial Catalogue) v katerem je bil za vsako zvezdo določen spektralni razred. Vseboval je 225.300 zvezd, danes pa z dodatki vsebuje spektre 359.083 zvezd. Kot rezultat njegovega dela je nastala Harvardska fotografska knjižnica (Harvard Photographic Library), ki vsebuje več kot 250.000 fotografij.

Leta 1866 in 1901 mu je Kraljeva astronomska družba (RAS) podelila Zlato medaljo. Leta 1908 pa je prejel Medaljo Bruceove.

Krater na Luni se imenuje po njem in po bratu Williamu.

## [uredi] Glej tudi

- seznam ameriških astronomov
- seznam ameriških fizikov

Vzpostavljeno iz »http://sl.wikipedia.org../../../e/d/w/Edward_Charles_Pickering_b966.html«

Kategorije: Rojeni leta 1846 | Umrli leta 1919 | Ameriški astronomi | Ameriški fiziki

##### Views

- Članek
- Pogovor
- Trenutna redakcija

##### občestvo

- Portal občestva
- Pod lipo
- Stik z nami

##### podpora

- Pomoč
- Denarni prispevki

##### Iskanje

##### V drugih jezikih

- Deutsch
- English
- Español
- Suomi
- Français
- Bahasa Indonesia
- Italiano
- 日本語
- Nederlands
- Polski
- Русский
- Svenska
- 中文